רחל אדרי

המונח "רחל מאופקים" מפנה לכאן. לערך העוסק בסרט דרמה תיעודית ישראלי, ראו רחל מאופקים (סרט). רחל אדרי (נולדה ב-15 בינואר 1959), המכונה "רחל מאופקים" ו"רחל עוגיות", היא אזרחית ישראלית אשר הוחזקה בביתה כבת ערובה על ידי מחבלים פלסטינים במהלך הטבח באופקים. התנהלותה השהתה את המחבלים עד שכוחות הביטחון חילצו אותה ואת בעלה. סיפור הגבורה שלה זכה לאהדה בישראל. אדרי נולדה ב-1959 באופקים. אביה, נמטואל קורם, היה אלמן עם שבעה ילדים. אדרי נולדה מנישואיו השניים לחוה שאיתה נולדו לו עוד שבעה ילדים. היא גדלה במשפחה בת 14 ילדים, להורים יוצאי פרס ומרוקו. בגיל 12 החלה לעבוד בניקיון חדרי מדרגות ובכיתה י"א נשרה מלימודיה. בצבא שירתה כפקידה טכנית בטייסת 102 בבסיס חצרים. אדרי עבדה 43 שנה בשקם בבסיס צאלים. ביוני 2023 קיבלה אות הצטיינות על שירותה ארוך השנים בטקס שנערך בבית הנשיא. בסביבות השעה 06:30 בבוקר שבת, 7 באוקטובר 2023, פתח ארגון הטרור חמאס במתקפת פתע על ישראל. בחסות ירי של אלפי רקטות לעבר דרום ומרכז ישראל, חדרו מאות מחבלים ליישובים ישראליים ולמתקנים צבאיים. במהלך החדירה לארץ הגיעו המחבלים לאופקים בסביבות 06:45 בבוקר והחלו לבצע פיגועים. במהלך פריצתן של חוליות המחבלים לאופקים ובחסות ירי הטילים הבלתי פוסק בשעה 09:06 בבוקר השתלטו חמישה מחבלים על בית משפחת אדרי שבו שהו באותו הזמן רחל ובעלה דוד, ולקחו אותם כבני ערובה במסגרת פיגוע מיקוח. למחבלים היה נשק רב, כולל רימונים, רובי סער AK-47 וטיל לאו. בכוח המשטרה שהגיע למקום על מנת לחלץ את הזוג אדרי היה גם בנם, פקד אביתר אדרי, שתדרך את הלוחמים על מבנה הבית. על הלוחמים פיקד סגן ניצב ארקדי שוסטר. המחבלים היו בבית 17 שעות, ובמהלכן הגישה להם רחל קפה, עוגיות, ארוחת צהריים ואננס משימורים ושוחחה עימם. היא הלכה לשירותים מספר פעמים, על מנת שהשוטרים יוכלו להבחין בה, כאשר בכל פעם אחד המחבלים היה מלווה אותה. בנוסף, היא חבשה את אחד המחבלים כשהיה פצוע. היא סימנה לבנה קצין המשטרה ולשוטרים במשא ומתן על הכנת קפה למחבלים (לשאלה כמה להכין שהמחבלים לא ענו עליה) כמה מחבלים יש בביתה (5) על אצבעות ידה שהניחה על פניה כאילו במקרה, בעוד המחבל אוחז ברימון לא נצור צמוד לראשה. לאחר מעורבות צוות המשא ומתן המשטרתי בשעה שתיים בלילה פרצו לוחמי הימ"מ אל הבית, חיסלו את המחבלים וחילצו את בני הזוג. בנם של בני הזוג, פקד אביתר אדרי, נאלץ להמתין מחוץ לבית בעת פריצת החילוץ, כדי שהפעולה לא תיפגע בגלל מעורבותו הרגשית. מיד לאחר האירוע התראיינה אדרי לערוצי החדשות. סיפור הגבורה שלה הפך אותה לכוכבת ברשת. אנשים ציירו את דמותה של אדרי על קירות מרכזיים, יצרו משחק מחשב בהשראתה, וניצול מהטבח קעקע את דמותה על רגלו. בעקבות סיפורה, זכתה אדרי לסדרה קומית באינטרנט בשם "כוח רחל", המציגה אותה כגיבורת על שמדי פרק הורגת מחבלים באמצעות אוכל. מספר כתבות פורסמו באינטרנט המסקרות את העוגיות שהצילו את חייה של רחל. ב-25 באוקטובר 2023 גילם יניב ביטון את דמותה של רחל אדרי במערכון של ארץ נהדרת בפרק מיוחד. שר החוץ הבריטי ג'יימס קלברלי ביקר בביתה של אדרי. במהלך ביקור נשיא ארצות הברית ג'ו ביידן בישראל, רחל אדרי נפגשה איתו. לאחר פרסום האירוע השתתפה בסרטון של חב"ד בו קראה לנשות ישראל לקבל על עצמן הדלקת נרות שבת. ביולי 2024 החלו צילומי הסרט התיעודי "רחל מאופקים" מטעם תאגיד כאן, הכוללים שחזורים בהם מירב גרובר משחקת בתפקיד רחל ואלברט אילוז משחק בתפקיד בעלה דוד. הוא שודר ב-12 באוקטובר 2024 בכאן 11. ב-1982 נישאה לדוד אדרי, נהג משאית ומנופאי. ב-26 בפברואר 2024, בעלה דוד הלך לעולמו. על פי דברי רחל, דוד מת מהצער והדיכאון שנגרמו לו באירוע בשבעה באוקטובר בו היה מאויים שעות כשנשק מכוון לראשו והמחבלים מבטיחים לו מוות באותו לילה: "הם רצחו את בעלי, הם שמו לו אקדח כל הזמן על הראש, ומהצער ומהדיכאון הוא הלך לי". אדרי היא אם לשלושה וסבתא לשלושה נכדים. שניים מבניה הם שוטרים. קרב אופקים מתקפת הפתע על ישראל (2023) מדיה וקבצים בנושא רחל אדרי בוויקישיתוף רחל אדרי, ברשת החברתית אינסטגרם הריאיון המלא עם רחל: "הצעתי קפה כדי להסיח את דעתם", סרטון בערוץ "חדשות 13", באתר יוטיוב (אורך: 07:54) בנה של רחל מאופקים שכבשה את המדינה מספר על מבצע החילוץ, סרטון בערוץ "חדשות 13", באתר יוטיוב (אורך: 03:41) ד"ר לירז מרגלית, ‏אלו הטכניקות הפסיכולוגיות שבהן השתמשה רחל מאופקים מול המחבלים, באתר מעריב אונליין, 20 באוקטובר 2023 Yaron Steinbuch, Chilling new image shows terrorist with Israeli woman who cooked for them to escape hostage nightmare, New York Post, ‏19 באוקטובר 2023 לימור קלר, ‏אשת חיל: עושים כבוד לרחל אדרי מאופקים (והעוגיות שלה), באתר ‏מאקו‏, 17 באוקטובר 2023 גיבורים: לוחם היס"מ משחזר את קרב החילוץ של רחל מאופקים, באתר עכשיו 14, 21 במרץ 2024 יפעת מנהרדט, כך הפכה רחל אדרי, האמא של החיילים בצאלים, לגיבורה של כולנו, באתר ynet, 16 באוקטובר 2023 יסמין לוי, בלב התופת התגלתה גיבורה, באתר הארץ, 9 באוקטובר 2023 קלמן ליברמן, 14/2/24, ראיון מורחב עם ארקדי שוסטר ובכך קיבלה את הכינוי רחל עוגיות יניר יגנה‏, רחל "משכה זמן" עד שחולצה: "הבאתי למחבלים שתייה. פינקתי אותם, צחקתי איתם", באתר וואלה, 8 באוקטובר 2023 עומר דניאל, ניצחה את המחבלים עם קפה ועוגיות: רחל מאופקים הפכה לכוכבת ברשת, באתר ynet, 9 באוקטובר 2023 אילנה קוריאל, החילוץ המדהים של רחל מאופקים, שבנה ניהל מו"מ עם המחבלים | תיעוד המפגש לאחר הפריצה, באתר ynet, 9 באוקטובר 2023 קובי עוזיאלי, בלתי נתפס: השוטר שהציל את הוריו מחמישה מחבלים - בחדרי חרדים, באתר בחדרי חרדים, 10 באוקטובר 2023 תושבת העוטף שנלקחה כבת ערובה: "הסחתי את דעתם של המחבלים עם אוכל ושתייה", באתר מעריב אונליין, 9 באוקטובר 2023 רפאלה גויכמן, חזקה מול חמאס: קבלו אותה - רחל מאופקים, באתר TheMarker‏, 9 באוקטובר 2023 לימור קלר, ‏אשת חיל: עושים כבוד לרחל אדרי מאופקים (והעוגיות שלה), באתר ‏מאקו‏, 17 באוקטובר 2023 משחק חדש ברשת: רחל מאופקים זורקת עוגיות על מחבלים, באתר וואלה, 23 באוקטובר 2023 מיקי לוין, ‏אייקונית: רחל מאופקים זוכה למחווה של כוכבים גדולים, באתר מעריב אונליין, 15 באוקטובר 2023 לי נעים אוראל ניסן, ‏ניצל מהטבח ברעים - וקיעקע על גופו את תאריך וסמל המסיבה, באתר ‏מאקו‏, 14 באוקטובר 2023 מערכת וואלה! טכנולוגיה‏, משחק חדש ברשת: רחל מאופקים זורקת עוגיות על מחבלים, באתר וואלה, 23 באוקטובר 2023 אילו עוגיות *באמת* הצילו מהמחבלים? סערת העוגיות של רחל מאופקים, באתר חדשות 13, 22 באוקטובר 2023 אבישי סלע, ‏איך צוחקים עכשיו: "ארץ נהדרת" נגעה בלב הישראלי הקולקטיבי, באתר "Time Out ישראל", 26 באוקטובר 2023 ביקור הזדהות עם ישראל: שר החוץ הבריטי הגיע לאופקים, באתר ערוץ 7, 11 באוקטובר 2023 שר החוץ של בריטניה ביקר באופקים ונחשף לזוועות, באתר "סרוגים", 11 באוקטובר 2023 אנה ברסקי, ‏"סיפורים מרטיטי לב": שר החוץ הבריטי ביקר באופקים, באתר מעריב אונליין, 11 באוקטובר 2023 איתמר אייכנר, ביידן ייפגש בארץ עם רחל אדרי מאופקים, באתר ynet, 18 באוקטובר 2023 הנשק של רחל באתר נשי ובנות חב"ד ציוץ של כאן ברשת החברתית אקס (טוויטר), 3 ביולי 2024 אסף פוזיילוב, הלך לעולמו דוד אדרי - בעלה של רחל מאופקים, באתר כאן – תאגיד השידור הישראלי, 26 בפברואר 2024 דסק קשת 12, ‏רחל מאופקים על בעלה ז"ל: "נרצח מצער ומדיכאון", באתר ‏מאקו‏, 22 באפריל 2024